མྱི་ནི་རྒྱལ་ཁབ་དང་།ཡང་ན་མི་རིགས།གྲལ་རིམ་མམ་ཚོགས་པ་གང་གི་ཆ་ཤས་དང་བྱེ་བྲག་ཙམ་ཡིན་ནོ་ཞེ་ན།དེ་ལ་མི་འགྲིག་པ་གང་ཡང་མེད་པ་ལྟ་བུར་སྣང་བ་རེད།དེ་ནི་དང་པོ་རེད།ཡང་མྱི་ནི་རྒྱལ་ཁབ་དང་མི་རིགས།གྲལ་རིམ་དང་ཚོགས་པ་སོགས་དང་བསྡུར་ན་ཉམ་ཆུང་ཞིང་ཉག་ཕྲ་བའོ་ཟེར་ན།དེ་ཡང་མི་འགྲིག་པ་གང་ཡང་མེད་པ་ལྟ་བུར་སྣང་བ་རེད།དེ་ནི་གཉིས་པ་རེད།ཡང་རྒྱལ་ཁབ་དང་མི་རིགས།གྲལ་རིམ་དང་ཚོགས་པ་སོགས་ཀྱི་དར་རྒུད་སྐྱིད་སྡུག་གི་མདུན་དུ།མྱི་ཞིག་གི་སྐྱིད་སྡུག་དར་རྒུད་སོགས་ནི་གླེང་རིན་མེད་པའོ་ཟེར་ན།འདི་ཡང་བདེན་བདེན་འདྲ་ཞིག་མ་རེད་དམ།